	Школа
	Медицинска школа Бања Лука

	Наставни предмет
	Српски језик и књижевност

	Разред
	Други

	Датум реализације
	фебруар 2027. године

	Наставник
	Сања Ђурић, проф.


ПОДАЦИ О ЧАСУ БР. 64
	Наставна тема
	Писмено изражавање 

	Наставна јединица
	Анализа домаћих задатака у функцији припреме за трећи писмени задатак. 

	Тип часа
	Обрада 

	Циљ часа
	Упознавање ученика са начинима писања плана састава и анализе књижевних ликова у саставима.

	Образовни задаци
	· Провјера способности ученика да добро планирају писане задатке и да  развијају теме по ставкама плана писаног задатка.
· Провјера способности ученика за писање композиционо уједначеног и кохерентног текста.
· Провјера способности ученика да уочавају кључне чиниоце неопходне за анализу књижевних ликова и да их на правилан начин искористе у писаним задацима.
· Провјера способности ученика да изврше анализу књижевних ликова, да уоче њихове карактеристичне особине и идеје које их покрећу.
· Провјера способности ученика да сагледају јунаке из различитих аспеката (психолошог, етичког, функционалног).
· Провјера способности ученика за стилским уобличавањем текста.
· Процјењивање најуспелијих радова.

	Функционални задаци
	· Оспособљавање ученика да добро планирају писане задатке и да  развијају теме по ставкама плана писаног задатка.
· Снажење навике код ученика да се књижевни карактери анализирају обраћајући пажњу на кључне чиниоце и поступке карактеризације књижевних ликова.
· Оспособљавање ученика за стилско уобличавање текста.
· Снажење навике код ученика да своје мисли организују складно и логички повезано.

	Васпитни задаци
	· Јачање језичке културе.
· Уочавање значаја доброг планирања као начина да се остваре бољи резултати.
· Подстицање ученика на размјену идеја, прихватање коментара и сугестија у вези са побољшањем домаћег задатка.
· Подстицање ученика за рад на свом писменом изражавању.
· Подстицање ученика на морално вредновање поступака јунака.
· Истицање значаја моралних, идеолошких, друштвених, религиозних и других ставова књижевних ликова за њихову анализу.
· Емотивно и интелектуално уживљавање у судбине књижевних ликова.

	Кључни појмови
	Писани задатак, план састава, анализа књижевних ликова

	Облици рада
	Фронтални, индивидуални

	Наставне методе
	Монолошка, дијалошка, рад на тексту

	Наставна средства
	Табла, креда

	Мјесто извођења наставе
	Учионица

	Корелација
	/

	Литература и додатни материјал за наставнике
	

	Литература и додатни материјал за ученике
	

	Напомене

	


ТОК ЧАСА 
	Уводни дио часа
(2 минута)
	Ученицима се најављује да ће се током овог часа читати и коментарисати њихови домаћи задаци као припрема за наступајући писмени задатак. Упућују се на то да треба пажљиво да слушају с поштовањем и без прекидања онога ко чита и да у своје свеске биљеже у кратким цртама коментаре, да поштују туђе мишљење и када се разликује од њиховог и да критикују замисли и идеје, а не појединце који их износе. Наставник истиче да је изузетно важно имати добру, не само усмену него и писану културу.


	Главни дио часа
(38 минута)


	Ученицима се дају сљедећа упутства:
· Истакните оно што је добро у саставу. Избјегавајте фразе попут „допада ми се”, „свиђа ми се” него се потрудите да објасните како и зашто је неки дио састава оставио снажан утисак на вас. Будите јасни и прецизни у изражавању. 
Обратите пажњу на аргументе које је аутор састава користио да би објаснио своја запажања и утиске. Размотрите да ли су они тачни, повезани узрочно-посљедично или на неки други начин. 

Издвојте оно што у саставу није најбоље написано. Почните од онога што вам у саставу највише смета и за шта мислите да је нанијело штету укупном квалитету састава. Аргументујте своје закључке.
Понудите сугестије како написати побољшану верзију састава фокусирајући се на оне замјерке које сте изнијели. 
Обратите пажњу на стилске грешке:

· непотребна, преопширна обрада теме;
· понављања истих ријечи;
· стереотипни почеци;
· гомилање везника;
· смисао и дужина реченице;
· непостојање главне идеје (тежишта) у раду;
· недовршена обрада;
· употреба жаргонских ријечи и фраза.
Обратити пажњу на то да ли су ученици приказали добро разумијевање лика, његових осјећања и поступака.
Приступа се читању и коментарисању радова. 



	Завршни дио часа
(5 минута)


	У завршном дијелу часа  врши се синтеза свега реченог. Похваљују се најбољи радови, наводе добре стране слабијих радова, указује на грешке и пропусте и дају упутства ученицима како да напишу побољшане верзије рада. Наставник исписује на табли кратки подсјетник онога што писмени  задатак треба да садржи.
Ученици се подсјећају се да на сљедећи час обавезно понесу вјежбанке на линије, за писање писменог задатка.


ИЗГЛЕД ТАБЛЕ
	ПРИПРЕМА ТРЕЋЕГ ПИСМЕНОГ ЗАДАТКА
              Кривица и казна у роману Ана Карењина
‒ Одговор на тему (предмет и тежиште) 

            ‒ Композиција (увод – краткоћа и импресивност; разрада ‒ тежиште теме, закључак ‒ резиме)
‒ Језик и стил: језичка правилност, редослијед излагања, јасноћа реченице, прецизност, богатство стила;
‒ Лик: карактерне црте ликова, емоције, мотивација поступака...
‒ Kривица и казна: разлози за осјећај кривице, морално питање, осуда средине, казна...

